Tallinna kubermang

Tallinna kubermang (vene Ревельская губерния, Reveli kubermang) oli Venemaa keisririigi haldusüksus Eestimaal aastatel 1719–1783. 

pisi  
pisi|Tallinna, Riia ja Peterburi kubermangud 1720–1727
pisi|Eesti- ja Liivimaa kaart, aastast 1745.Первый официальный атлас Российской империи (1745). Карта герцогств Эстляндского и Лифляндского, вместе с течением реки Двины
pisi

Tallinna kubermangu moodustamine
Tallinna kubermang moodustati 1719. aastal Vene tsaari Peeter I ukaasiga 29. maist 1719. aastal,Полное собрание законов Российской Империи. Собрание Первое. Том V. 1713 — 1719 гг., стр. 702 selle koosseisu kuulusid neli Põhja-Eesti maakonda (Läänemaa, Harjumaa, Järvamaa ja Virumaa), kuna Narva piirkond liideti esialgu Peterburi kubermanguga.

Vene tsaaririigi väed vallutasid Eesti alad põhjasõjas Rootsilt 1710. aasta oktoobriks  (24. juunil 1710 Viiburi, 15. juulil Riia, 23. augustil Pärnu, seejärel Paide ja Haapsalu, 26. septembril Kuressaare ja 10. oktoobril Tallinn).

Põhjasõja käigus vallutasid Vene väed juba 1708. aastal Virumaa, mis nimetati Narva provintsiks, ja Tartumaa, mis nimetati Tartu provintsiks (Дерптский уезд). Need kuulusid Peterburi kubermangu koosseisu.

Rootsi loovutas 1710. aastal sõja käigus vallutatud Eestimaa alad ametlikult Uusikaupunki rahuga 1721. aastal. Pärast põhjasõda jäi Eestimaal kehtima Rootsi haldussüsteem ja riigikorraldus. Selle tagasid ka Eestimaa linnade kapitulatsiooniaktid, millega Eestimaa rüütelkond ja Tallinna linn kapituleerusid Vene vägedele põhjasõjas. 

1727. aastal eraldati Narva maakond Peterburi kubermangust, kuid Narva linn Jaanilinnaga jäi Peterburi kubermangu, kus oli aastatel 1775–1802 Jamburgi maakonna maakonnalinnaks. Reveli kubermangu (Narva maakonna) idapiir algas Joala mõisast ja kulges kuni Narva jõe suudmeni, kuid edasised piiri määratlemistööd peatusid 1784. aastal.

1783. aastal moodustati Tallinna kubermangust Tallinna asehaldurkond ja 1796. aastal Peterburi kubermangu koosseisust eraldatud Narva maakonnast Eestimaa kubermang.

Tallinna kubermangu territoorium
1719. aastal korraldati Venemaa keisririigis haldusreform, mille käigus jagati kubermangud provintsideks ja provintsid distriktideks. Kuna Tallinna kubermang oli väike, ei jagunenud see provintsideks, vaid ainult distriktideks, ja kujunes 1719. aastal järgmiseks:
Harju distrikt (vene Гарриенский дистрикт), milles Kuusalu, Jõelähtme, Harju-Jaani, Jüri, Juuru, Kose, Rapla, Hageri, Nissi, Keila, Madise ja Risti kihelkond
Virumaa distrikt (Вирляндский дистрикт), milles Jõhvi, Vaivara, Lüganuse, Viru-Nigula, Rakvere, Haljala, Kadrina, Jaagupi, Väike-Maarja ja Simuna kihelkond
Järva distrikt (Эрвенский дистрикт), milles Ambla, Jaani, Madise, Koeru, Peetri, Anna ja Türi kihelkond
Haapsalu distrikt (Викский дистрикт), milles Märjamaa, Vigala, Kullamaa, Martna, Kirbla, Lääne-Nigula, Ridala, Lihula, Karuse, Hanila, Mihkli, Haapsalu kihelkond ja saared.

pisi|Peterburi kubermang ja Tallinna kubermangu idaosa 1745. aastal

Kubermangu valitsejad, kindralkubernerid
1710–1711, Tallinna kindralkuberner Rudolph Felix Bauer (1667–1717)
1711–1719, Tallinna kindralkuberner Aleksandr Menšikov (1673–1729)
1719–1728, Tallinna kindralkuberner Fjodor Apraksin (1661–1728)
1728–1736, Tallinna kindralkuberner parun Friedrich von Löwen (1654–1744)
1736–1736, Eestimaa kuberner/kindralkuberner krahv Platon Mussin-Puškin (1698–1742), tõeline riiginõunik (salanõunik)
1736–1738, Tallinna kindralkuberner kindralleitnant Sebastian Ernst von Manstein (surnud 1747) – asekuberner (Befehlshaber in Reval)
1738–1740, Tallinna kindralkuberner krahv Gustav Otto Douglas (1687–1771), kindralleitnant
1740–1743, Tallinna kindralkuberner krahv Woldemar von Löwendahl (1700–1755), kindral en chef
1743–1753, Tallinna kindralkuberner Holstein-Becki hertsog Peter August Friedrich (1698–1775), kindralporutšik
1753–1758, Tallinna kindralkuberner vürst Vladimir Dolgorukov (1696–1761), kindralmajor (kindralporutšik)
1758–1762, Tallinna kindralkuberner Holstein-Becki hertsog Peter August Friedrich, kindral en chef
1762–1775, Eestimaa kindralkuberner Peter August Friedrich von Holstein-Beck (1696–1775)
1773–1778, Joachim Christian von Sievers (1719−1778), Tallinna kubermangu viitsekuberner
1775–1783, Liivimaa kindralkuberner George Browne (1698–1792)

Tallinna kubermangu likvideerimine
1783. aastal moodustati vastavalt Venemaa keisrinna Katariina II poolt 7. novembril 1775 vastu võetud kubermanguvalitsuste asutamise ukaasile Tallinna kubermangu asemel Tallinna asehaldurkond.Полное собрание законов Российской Империи. Собрание Первое. Том XXI. 1781 - 1783 гг., стр. 967

Vaata ka
Riia kubermang
Tallinna asehaldurkond
Eestimaa kubermang

Viited

 Kirjandus 
Месяцослов с росписью чиновных особ в государстве 
на лето от Рождества Христова 1772. Ревельская губерния, стр. 214-218; 1773. стр. 208-212; 1775, стр. 245-250; 1777 стр. 346-351; 1778 стр. 374-379; 1779. стр. 436-441; 1780. стр. 472-477; 1781. стр. 422-424; 1782. стр. 469-471; 1783. стр. 483-485; 1785. стр. 422-427

Kategooria:Venemaa Keisririigi kubermangud
Kategooria:Eesti ajaloolised haldusüksused
Kategooria:Eesti varauusaeg
Kategooria:18. sajand Eestis